
Linnavara tasuta võõrandamine Päästearmee Eestis MTÜ-le
(väikebuss MERCEDES-BENZ)
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse „Linnavara tasuta võõrandamine Päästearmee Eestis MTÜ-le 
(väikebuss MERCEDES-BENZ)“ vastuvõtmist vastavalt lisatud Narva Linnavolikogu otsuse eelnõule. 

2. Volitada Narva abilinnapea Natalja Šibalova’t antud küsimust Narva Linnavolikogu istungil ette kandma.

Linnavara tasuta võõrandamine Päästearmee Eestis MTÜ-le
(väikebuss MERCEDES-BENZ)

1. Asjaolud ja menetluse käik

07.06.2012 saabus Linnavara- ja Majandusametile taotlus Päästearmee Eestis MTÜ-lt, registrikood 80057936, juhatuse liige Daniel James Henderson, milles palutakse võõrandada tasuta Päästearmee Eestis MTÜ-le Linnavara- ja Majandusameti bilansis olev väikebuss MERCEDES-BENZ, registreerimismärk 347 BDS, 1991. a vl, eesmärgiga arendada Narva linnas Toidupanga tegevust ning muid heategevuslikke algatusi.
Mittetulundusühingu juhtkonna arvates aitavad linnavõimud mikrobussi üleandmisega Päästearmee Eestis MTÜ-le reaalselt kaasa projekti arendamisele, mis on vajalik abi vajavate narvalaste abistamiseks.    

 

Väikebussi bilansiline maksumus on 500 eurot.

Väikebuss saadi Soomest keskkonnaprojekti raames 2011. a.

Käesoleval ajal on väikebuss üürilepingu alusel antud tähtajatult Päästearmee Eestis MTÜ kasutusse üüritasuga 10 eurot kuus.

Eelnimetatud linnavara võõrandamist arutati Narva Linnavalitsuse linnavarakomisjoni koosolekul 12.06.2012 (protokoll nr 7), kus otsustati:

1. Linnavara- ja Majandusametil täpsustada, millise keskkonnaprogrammi raames oli väikebuss Ameti bilanssi võetud.

2. Pärast asjaolude täpsustamist esitada küsimus taas linnavarakomisjoni koosolekule.
Linnavara- ja Majandusamet täpsustas, et amet sai nimetatud väikebussi kinkena keskkonnaprogrammi raames ning mingeid piiranguid selle edasi võõrandamisel kolmandatele isikutele ei ole.

Narva Linnavalitsuse linnavarakomisjoni koosolekul 26.06.2012 (protokoll nr 8) otsustati:
1. Nõustuda Päästearmee Eestis MTÜ taotlusega.

2. Soovitada tasuta võõrandada Linnavara- ja Majandusameti bilansis olev väikebuss MERCEDES-BENZ, registreerimismärk 347 BDS, 1991. a väljalase, Päästearmee Eestis MTÜ-le.

3. Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks.

2. Õiguslikud alused

Tulenevalt Kohaliku omavalitsuse korralduse seaduse § 22 lg 1 p-st 6 kuulub linnavara valitsemise korra kehtestamine linnavolikogu ainupädevusse.

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punktide 4, 4.1-4.5 kohaselt, linnavara võib võõrandada, kui vara ei ole vajalik avalikuks otstarbeks ega linna valitsemiseks; vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks; kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks; vara on vajalik välisriigile diplomaatilise, konsulaar- või kaubandusesinduste tarbeks; võõrandamine on ette nähtud seaduses või linnavolikogu õigusaktidega sätestatud korras. 

Korra punkti 16.1.3  kohaselt võib linnavara tasuta võõrandada tulenevalt linna huvidest.

Korra punkti 16.2  kohaselt võõrandatakse linnavara tasuta üksnes Linnavolikogu otsusel.

Korra punkti 72 kohaselt linnavara müügilepingu ja linnavara müügilepingu muutmise lepingu notariaalse tõestamisega seotud kulud, samuti vara riiklikes registrites registreerimisega seotud kulud kannab ostja. 

3. Otsus

3.1. Võõrandada Päästearmee Eestis MTÜ-le (registrikood 80057936, asukoht Kopli 8-14, Tallinn) tasuta Linnavara- ja Majandusameti bilansis olev väikebuss MERCEDES-BENZ, registreerimismärk 347 BDS, 1991. a väljalase, bilansilise maksumus 500 eurot.
4. Rakendussätted

4.1. Narva Linnavolikogu kantseleil teha otsus teatavaks Narva Linnavalitsusele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Aleksandr Jefimov
esimees

